ΕΛΛΗΝΙΚΗ ΔΗΜΟΚΡΑΤΙΑ
1)ΔΙΕΥΘΥΝΣΗ ΕΠΙΧΕΙΡΗΣΙΑΚΩΝ ΔΙΑΔΙΚΑΣΙΩΝ
ΤΜΗΜΑ Β΄
2)ΔΙΕΥΘΥΝΣΗ ΑΝΑΠΤΥΞΗΣ ΦΟΡΟΛΟΓΙΚΩΝ
ΕΦΑΡΜΟΓΩΝ
ΤΜΗΜΑ Γ΄
3) ΔΙΕΥΘΥΝΣΗ ΥΠΗΡΕΣΙΩΝ ΔΕΔΟΜΕΝΩΝ
ΤΜΗΜΑ Γ΄
Ταχ. Δ/νση : Καρ. Σερβίας 10 Ταχ. : 101 84 Αθήνα
Κώδικας Τηλέφωνο : 2103635963, 2103605159, 2103630573
Url :www.aade.gr
ΘΕΜΑ: «Παράταση και αναστολή καταβολής βεβαιωμένων οφειλών για τα φυσικά και νομικά πρόσωπα που επλήγησαν από τις πυρκαγιές στην Αττική»
ΑΠΟΦΑΣΗ
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. To άρθρο 8 του ν. 1284/1982 (Α΄ 114), με τo οποίo εξουσιοδοτείται ο Υπουργός Οικονομικών να παρατείνει, με αποφάσεις του που δημοσιεύονται στην Εφημερίδα της Κυβερνήσεως, σε εξαιρετικές περιπτώσεις τις προθεσμίες καταβολής των βεβαιωμένων χρεών προς το Δημόσιο και Τρίτους που εισπράττονται από τις Δ.Ο.Υ.
2. Την παρ. 5 του άρθρου πέμπτου του ν.2275/1994 (Α΄ 238), με τις οποίες ο Υπουργός Οικονομικών, με αποφάσεις του που δημοσιεύονται στην Εφημερίδα της Κυβερνήσεως, δύναται σε εξαιρετικές περιπτώσεις σεισμών, πλημμυρών ή άλλων θεομηνιών, από τις οποίες προκαλούνται σημαντικές ζημιές σε μεγάλο αριθμό φορολογουμένων, να αναστέλλει την είσπραξη των ληξιπρόθεσμων οφειλών προς το Δημόσιο.
3. Το ν.δ. 356/1974 (Κ.Ε.Δ.Ε.- Α΄ 90).
4. Τον ν. 4174/2013 (Κ.Φ.Δ.- Α΄ 170).
5. Το π.δ. 142/2017 «Οργανισμός Υπουργείου Οικονομικών» (Α΄ 181).
6. Την υπό στοιχεία Δ.ΟΡΓ. Α 1125859 ΕΞ 2020/23-10-2020 απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)» (Β΄ 4738).
7. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α΄ 121).
8. Την υπό στοιχεία Υ2/9-7-2019 απόφαση του Πρωθυπουργού «Σύσταση Θέσεων Αναπληρωτή Υπουργού και Υφυπουργών» (Β΄ 2901).
9. Την υπ’ αρ. 339/18-07-2019 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Απόστολο Βεσυρόπουλο» (Β΄ 3051).
10. Τον ν.4389/2016 «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις» (Α΄ 94) και ιδίως το άρθρο 41.
11. Το γεγονός ότι οι πυρκαγιές είχαν ως αποτέλεσμα να απορρυθμιστεί η κοινωνική και οικονομική ζωή των πληττόμενων από αυτές.
12. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
Α Π Ο Φ Α Σ Ι Ζ Ο Υ Μ Ε
1. Παρατείνονται μέχρι και την 16/02/2022 οι προθεσμίες καταβολής των βεβαιωμένων στις Δ.Ο.Υ./Ελεγκτικά Κέντρα οφειλών των φυσικών και νομικών προσώπων και οντοτήτων της Περιφέρειας Αττικής που περιλαμβάνονται στον υπ’ αρ. 240897/9/9/21 πίνακα του Υπουργείου Υποδομών και Μεταφορών και τα στοιχεία (ΑΦΜ, ονοματεπώνυμο/επωνυμία) των οποίων έχουν ταυτοποιηθεί από την ΑΑΔΕ, μέχρι την δημοσίευση της παρούσας, οι οποίες λήγουν ή έληξαν από 16/08/2021 μέχρι και 16/02/2022. Έως την ίδια ημερομηνία και για τις ίδιες οφειλές και πρόσωπα, παρατείνονται και οι προθεσμίες καταβολής των δόσεων ρυθμίσεων/διευκολύνσεων τμηματικής καταβολής βεβαιωμένων οφειλών.
2. Αναστέλλεται μέχρι και την 16/02/2022 η πληρωμή των βεβαιωμένων και ληξιπρόθεσμων την 16/08/2021 οφειλών των ανωτέρω προσώπων και οντοτήτων.
3. Η παρούσα απόφαση να δημοσιευθεί στην Εφημερίδα της Κυβερνήσεως
Ο ΥΦΥΠΟΥΡΓΟΣ ΟΙΚΟΝΟΜΙΚΩΝΑΠΟΣΤΟΛΟΣ ΒΕΣΥΡΟΠΟΥΛΟΣ
ΠΙΝΑΚΑΣ ΔΙΑΝΟΜΗΣ:
Α. ΠΡΟΣ ΕΝΕΡΓΕΙΑ
1. Αποδέκτες πίνακα Γ & Δ
2. Δ/νση Στρατηγικής Τεχνολογιών Πληροφορικής (με την παράκληση να αναρτηθεί στο διαδικτυακό τόπο της Α.Α.Δ.Ε.)
3. Γενική Διεύθυνση Ηλεκτρονικής Διακυβέρνησης ΑΑΔΕ
4. Ηλεκτρονική Βιβλιοθήκη ΑΑΔΕ
Β. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1) Γραφείο Υπουργού Οικονομικών
2) Γραφείο Υφυπουργού Οικονομικών
3) Γενική Γραμματεία Φορολογικής Πολιτικής και Δημόσιας Περιουσίας
4) Αποδέκτες πίνακα Α, Β, Ε, ΣΤ, Ζ, Η, Θ (εκτός Εθνικού Τυπογραφείου), Ι, ΙΒ, ΙΔ, ΙΕ, ΙΣΤ
5) Αυτοτελές Γραφείο Τύπου και Δημοσίων Σχέσεων
Γ. ΕΣΩΤΕΡΙΚΗ ΔΙΑΝΟΜΗ:
1) Γραφείο Διοικητή Ανεξάρτητης Αρχής Δημοσίων Εσόδων
2) Γραφεία κ.κ. Γεν. Διευθυντών
3) Όλες οι Διευθύνσεις της Γ.Δ.Φ.Δ.
4) Δ/νση Εισπράξεων- Τμήματα Α, Β, Γ, Δ, Ε, Γραμματεία
5) Αυτοτελές Τμήμα Συντονισμού Μεταρρυθμιστικών Δράσεων και Επικοινωνίας
